Ысынлап та беҙгә үҙ йорттарыбыҙҙа ғаиләбеҙҙе ризыҡтар менән, йылылыҡ менән тәьмин итер өсөн ут-ялҡын сығанағы кәрәк булған, кәрәк һәм кәрәк буласаҡ та. Әҙел ауылының иң уңған, иң егәрле, иң тырыш кешеләре хеҙмәте менән тиҙәк һуғылды, һәм йыйылған ҡунаҡтарға йорт хужабикәһе Сәғилә апай тиҙәктән һуғып әҙерләнгән брикет менән ҡаҙан аҫтына ут яғып дөгө бутҡаһын да бешереп күрһәтте.